Terrorangrepet i Jerusalem 6. mars 2008

Terrorangrepet i Jerusalem 6. mars 2008 fant sted da en bevæpnet person gikk til angrep i en bygning i Mercaz Harav-komplekset i Kiryat Moshe-kvarteret i Jerusalem med automatvåpen. Mercaz Harav er en religiøs jødisk skole som ligger i Kiryat Moshe-kvarteret ved inngangen til Jerusalem. Skolen er et velkjent senter for jødiske studier, og regnes som en støttespiller for de israelske bosettingene på Vestbredden.

Bakgrunn
Israelske sikkerhetsstyrker har vært i beredskap siden 12. februar 2008, etter at Hizbollah påstod at Israel stod bak bilbomben som drepte Hizbollahs øverstkommenderende Imad Moughniyah i Syria.Aftenposten: Minst åtte drept på skole i Israel, 6. mars 2008

Den spente situasjonen på Gazastripen preget også Midtøsten i perioden før angrepet. 1. mars ble over 100 palestinere drept under israelske angrep, deriblant 8 barnAftenposten: Abbas ber om krisemøte i FN, 1. mars 2008 Minst 150 palestinere skal ha blitt såret under angrepene, og minst 2 israelske soldater ble drept i kamphandlinger. BBC News: UN chief condemns Gaza violence, presentert 2. mars 2008 Den siste uken før terrorangrepet ble så mange som 127 palestinere drept i ulike israelske angrep på Gazastripen, mens palestinske rakettangrep i samme periode drepte tre israelere.

Angrepet
Studentene var samlet på skolen i forberedelser av en seremoni i forbindelse med at den jødiske kalenderen nå går inn i en ny måned, der høytiden Purim er blant merkedagene.

En angriper gikk inn på skolen gjennom hovedinngangen, og videre inn i biblioteket på skolen der omtrent 80 mennesker var samlet, og åpnet så ild med automatvåpen mot disse.Aftenposten: Alaa Hisham Abu Dheim skal være drapsmannen, 7. mars 2008 Angriperen skal ha tatt seg inn i den jødiske skolen ved å gi seg ut for å være utkledd som ortodoks jøde eller student. 

Skytingen skal ha pågått i ti minutter.Dagbladet: Minst sju drept i skyting på skole i Jerusalem, 6. mars 2008 En student ved skolen, Yitzhak Dadon, fortalte etter hendelsen at han hadde skutt mot angriperen fra et tak like ved, og at han hadde truffet ham i hodet med to skudd, før en israelsk soldat drepte angriperen. Haaretz: Jerusalem yeshiva student: I shot the terrorist twice in the head, 7. mars 2008

Skader

Åtte ble drept og mellom 35 og 40 skadd i angrepet. Én av de drepte var 26 år gammel, de andre var mellom 15 og 19 år gamle.

Gjerningsmann
Angriperen var en israelsk statsborger av palestinsk avstamning, som av israelsk politi ble identifisert som Alaa Hisham Abu Dheim. Ifølge ulike kilder skal Abu Dheim tidligere ha jobbet som sjåfør på rabbinerskolen. Abu Dheim bodde sammen med sin familie i det israelsk-okkuperte Øst-Jerusalem.NRK: Loven beskytter drapsmannen, 7. mars 2008

Ansvar
Organisasjonen Hizbollahs tv-stasjon fortalte i en fjernsynssending at den tidligere ukjente gruppen «Imad Mughniyeh og Gazas martyrer», tok på seg ansvaret for angrepet. Forholdet mellom Hizbollah og gruppen var ikke kjent når nyheten kom.

I dagene etter angrepet ble åtte personer arrestert av israelsk politi.VG: Åtte arrestert for Jerusalem-massakren, 9. mars 2008

Reaksjoner
Israel
 25px«Det er en svært trist kveld i Jerusalem – mange mennesker er drept i hjertet av byen», sa borgermesteren i Jerusalem, Uri Lupolianski.

  En talsmann for det israelske utenriksdepartementet sa at «terrorister prøver å ødelegge sjansene for fred, men vi vil helt sikkert fortsette fredssamtalene». BBC News: Gunmen kill eight at Israel school, 6. mars 2008 Regjeringstalsmannen Mark Regev varslet fremtidige aksjoner ved å si «Vi vil handle for å sikre vårt folk og sivilbefolkningen».

Palestinske
 25px|Hamas' flagg Hamas-tilhengere på Gazastripen skal ha feiret da nyheten om angrepet ble kjent der. Hamas sier i en uttalelse at de «velsigner» angrepet  og fortsatte med å si «Dette vil ikke bli den siste aksjonen». Hamas uttalte senere at skytingen var en «naturlig reaksjon» på de israelske angrepene mot Gaza.
 25px|Palestina Den palestinske  President Mahmoud Abbas fordømte angrepet og sa ifølge en uttalelse at han «fordømmer alle angrep mot sivile, uansett om de er palestinere eller israelere».Aftenposten: Fordømmer rabbiner-angrepet, 6. mars 2008 Abbas fordømte også Hamas for å ha hyllet angrepet.

Andre
  Den amerikanske utenriksministeren Condoleezza Rice, fordømte angrepet og kalte den for en «USA fordømmer denne terrorhandlingen. Denne barbariske handlingen har ingen plass blant siviliserte folk, og den sjokkerer alle fredselskende nasjoner» og «Det finnes ikke noen formål som kan rettferdiggjøre en slik handling».
 25px|De forente nasjoner FNs generalsekretær Ban Ki-moon fordømte angrepet, men FNs sikkerhetsråd klarte ikke å bli enige om enstemmig fordømmelse.
  Libyas representant til FNs sikkerhetsråd uttalte at de ønske en kobling mellom en fordømmelse av angrepet i Jerusalem med de israelske angrepene som tok livet av mange palestinske sivile i Gaza.
  Russlands representant til FNs sikkerhetsråd spurte hvor ille et terroristangrep måtte være for spesifikk fordømmelse, uten at en måtte gå igjennom hele den palestinsk-israelske konflikten. BBC News: Attack won't halt talks - Israel, 7. mars 2008
  Norges utenriksminister Jonas Gahr Støre fordømte på det sterkeste terrorangrepet i Jerusalem, og sa «Jeg er dypt bekymret for den siste tids utvikling, og håper denne hendelsen ikke får konsekvenser for de videre forhandlingene mellom Israel og palestinerne».Firda.no: Fordømmer terrorangrepet i Jerusalem, 7. mars 2008

 Se også 
 Midtøsten-konflikten
 Krisen på Gaza 2008

Referanser

Eksterne lenker
  Mercaz Harav-komplekset 
  BBC News: In pictures: Israel seminary attack

Jerusalem
Jerusalem
Kategori:Masseskytinger